ข่าวดี! วันพ่อ-รัฐธรรมนูญ ขึ้นทางด่วนฟรี 3 เส้นทาง 60 ด่าน
ข่าวดีรับวันหยุด ขึ้นทางด่วนฟรี 3 เส้นทาง ทางพิเศษเฉลิมมหานคร, ทางพิเศษศรีรัช และทางพิเศษอุดรรัถยา รวม 60 ด่าน รับวันพ่อ-วันรัฐธรรมนูญ
ข่าวดีรับวันหยุด ขึ้นทางด่วนฟรี 3 เส้นทาง ทางพิเศษเฉลิมมหานคร, ทางพิเศษศรีรัช และทางพิเศษอุดรรัถยา รวม 60 ด่าน รับวันพ่อ-วันรัฐธรรมนูญ
2 ธ.ค. 2565

ผู้สื่อข่าวรายงานว่า การทางพิเศษแห่งประเทศไทย (กทพ.), กระทรวงคมนาคม, บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM และบริษัท ทางด่วน กรุงเทพเหนือ จำกัด (NECL) ประกาศยกเว้นค่าผ่านทางพิเศษของทางพิเศษ ในวันจันทร์ที่ 5 ธันวาคม 2565 (วันชาติและวันพ่อแห่งชาติ) และวันเสาร์ที่ 10 ธันวาคม 2565 (วันรัฐธรรมนูญ) ตั้งแต่เวลา 00.01 -24.00 น. ซึ่งเป็นวันหยุดราชการประจำปี 3 สายทาง คือ ทางพิเศษเฉลิมมหานคร, ทางพิเศษศรีรัช และทางพิเศษอุดรรัถยา โดยมีรายละเอียดดังต่อไปนี้
ทางพิเศษเฉลิมมหานคร (ทางด่วนขั้นที่ 1) จำนวน 19 ด่าน
ทางพิเศษศรีรัช (ทางด่วนขั้นที่ 2) จำนวน 31 ด่าน
ทางพิเศษอุดรรัถยา (บางปะอิน-ปากเกร็ด) จำนวน 10 ด่าน
ทั้งนี้เพื่อเป็นการอำนวยความสะดวกในการเดินทางของประชาชนในวันหยุด และช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษอีกด้วย